== Forskningsoversigt ==
=== Rational Choice ===
Før [[2. Verdenskrig]] var fokus i de politiske studier især rettet mod indretningen af det politiske system. I [[politologi]]en udviklede beslutningstagen som et selvstændigt forskningsområde sig i løbet af 1950’erne med udgangspunkt i den såkaldte Rational Choice teori. Rational Choice forudsætter, at [[rationalitet|rationelle beslutninger]] er målet for den politiske [[aktør]], som enten forfølger sin egeninteresse eller en gruppes fælles interesser. På baggrund af en klar målsætning opstiller de personer eller grupper, der indgår i den konkrete beslutningstagen de mulige alternativer, som må antages at kunne indfri målsætningen. Det endelige valg vil da være det, der giver størst nytte (for en enkelt aktør: størst egennytte), og hvis aktørerne kommer ud for samme valg på et senere tidspunkt, vil beslutningen være den samme som oprindelig <ref>Teorien blev udviklet af Downs (1957). De grundlæggende antagelser er inspireret af den [[økonomi]]ske teori om det økonomisk rationelle menneske, "the economic man".</ref>
Samfundsvidenskab Organisationer